UNIVERSITATEA DE STAT DE EDUCAȚIE FIZICĂ ŞI SPORT 


CATEDRA ŞTIINŢE PSIHOPEDAGOGICE ȘI SOCIOUMANISTICE 
CATEDRA PROBE SPORTIVE INDIVIDUALE 


TOTALURILE 
SEMINARULUI ȘTIINȚIFICO-METODOLOGIC INTERNAȚIONAL „ARTELE 
MARŢIALE- ELEMENT TRADIȚIONAL INTR-O EDUCAȚIE MODERNA” 
din 30.03.2017 

În cadrul Universităţii de Stat de Educaţie Fizică şi Sport la data de 30.03.2017 a fost desfăşurat 
SEMINARUL  ȘTIINŢIFICO-METODOLOGIC INTERNAŢIONAL „ARTELE MARŢIALE - 
ELEMENT TRADIȚIONAL ÎNTR-O EDUCAŢIE MODERNĂ”, organizatori: catedra ۵ 
Psihopedagogice şi Socioumanistice, catedra Probe Sportive Individuale şi Federaţia Sportivă 
Naţională de Luptă GRO-DO din RM. 

Obiectivul evenimentului l-a constituit abordarea acestui tip de lupte prin prisma educaţiei 

actuale a tinerei generaţii . 

Participanți la eveniment au fost cca 150 persoane (studenţi, elevi, cadre didactice, antrenori 
sportivi, tineri sportivi ş.a.), care s-au implicat activ în activităţile din cadrul evenimentului. 

În artele marţiale corpul şi spiritul nu sunt tratate niciodată ca fiind separate. Scopul artelor 
marțiale este acela de a educa fizicul şi spiritul, făcând fiinţa umană să atingă treapta armoniei 
depline atât cu sine însuşi, precum şi cu universul înconjurator. 

Pornind de la realitățile societăţii contemporane, tema abordată în cadrul seminarului este de o 
actualitate majoră. Din păcate, astăzi educaţia riscă să fie făcută în cea mai mare parte de către 
televizor, computer şi alte mijloace mass media. Calitatea acestei educaţii poate fi apreciată prin 
rezultatele ei, destul de evidente: cresterea infracționalităţii, lipsa bunului simţ, formarea şi 
dezvoltarea unui cult al viciului şi prezentarea lui ca pe o normalitate şi totodată o necesitate 
(aproape vitală) fiziologică. 

Tocmai de aceea, putem spune că principiile care guvernează artele marţiale, aplicate în mod 


conştient şi “sănatos”, pot influenţa în mod pozitiv educaţia viitoarelor tinere generaţii. 


Invitatul de onoare al seminarului a fost Grand Master H.Y. Kwon din SUA, care a comunicat 
despre impactul artelor marțiale asupra formării personalităţii umane şi experienţa proprie în această 
probă de sport. 

Un interes sporit din partea celor prezenţi a trezit comunicarea cu genericul “Aspecte pedagogice 
de formare a personalităţii copilului prin intermediul practicării artelor marțiale” prezentată de către 


Carp Iurie, doctor în ştiinţe pedagogice, de la catedra Ştiinţe Psihopedagogice şi Socioumanistice. 


Partea teoretico-metodologică a seminarului a fost succedată de partea practică, în cadrul căreia 
Grand Master H.Y. Kwon a realizat un master-klass de arte marțiale. Totodată, participanţii la 
eveniment au admirat un şir de activităţi artistice (dansuri populare şi moderne, piese muzicale 
interpretate de tinere talente, muzică modernă şi clasică interpretată de orchestra “Intermezzo”). 

Evenimentul a fost mediatizat de mai multe mijloace mass-media şi s-a bucurat de un mare 
succes în rîndul celor prezenți. 

Artele marțiale înseamnă mai mult decât o luptă în ring sau într-un film bine regizat, promovat 
de mass media (în care diferiti indivizi se întrec în lupte cu reguli stabilite şi care în arsenalul lor ca 
luptători au un întreg bagaj de insulte, de gesturi obscene şi violente). În artele marţiale dovada 
supraomului nu o dă luptatorul fioros şi invincibil, prezentat în filmele şi în întrecerile sportive „la 
modă”, ci acela care va reuşi să găsească sentimentul armoniei şi plenitudinii interioare, învingându- 
se pe sine însuşi. În acest context vom cita maestrul Yagyu, care spunea: 


„Eu nu cunosc calea de a-i înfrânge pe alții, ci numai calea de a ma înfrânge pe mine.“ و‎ 


“Hagakure”- Cartea samurailor, Yamamoto Tsunetomo. 

